A causa d'as continas incursions militars otomanas dende Bosnia os Habsburgo militarizoron a muga en l'anyo 1538. En a Batalla de Sisak (1593) os austriacos y os crovates podioron fer retacular a los otomans con exito por primera vegada y recuperar muitos territorios. En ixas envueltas os muitos cristians ortodoxos "vlacos" que combatiban a favor d'os Otomans en a muga d'a Bosnia otomana con a Croacia d'os Habsburgo cambioron de bando y pasoron a territorio habsburguico, o que significó l'orichen d'una minoría que dende o sieglo XIX s'identificó con o nacionalismo serbisco y esdevinió  a minoría nacional d'os serbos de Croacia.